|  |  |
| --- | --- |
| Description: Nova Varos BitMap Final [compressed] | РЕПУБЛИКА СРБИЈА  ОПШТИНСКО ВЕЋЕ  ОПШТИНА НОВА ВАРОШ  Број:004726715 2025 06356 003 000 060 107  Датум: 05.12.2025.године |

На основу члана 13. Правилника о суфинансирању мера енергетске санације породичних кућа и станова, у оквиру пројекта „ Чиста енергија и енергетска ефикасност за грађане“ ( Закључак СО Нова Варош, број: 004639897 2025 06356 001 000 060 107 од 27.11.2025.године), Општинско веће општине Нова Варош на седници одржаној 05.12.2025.године донело је

**ОДЛУКУ О**

**ИЗМЕНИ И ДОПУНИ ЈАВНОГ ПОЗИВА ЗА ИЗБОР ДИРЕКТНИХ КОРИСНИКА (ПРИВРЕДНИХ СУБЈЕКАТА) ЗА РЕАЛИЗАЦИЈУ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ ОПШТИНЕ НОВА ВАРОШ**

Јавни позив за избор директтних корисника ( привредних субјеката) за реализацију мера енергетске санације породичних кућа и станова на територији општине Нова Варош објављен 18.09.2023.године

**I**

Мења се у делу који се односи на спровођење мера енергетске ефикасности и гласи:

**1) Замена спољних прозора и врата и других транспарентних елемената термичког омотача**

Ова мера обухвата и пратећу опрему за прозоре/врата, као што су окапнице, прозорске даске, ролетне, капци и др., као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозора/врата гипс-картон плочама, глетовање, обрада ивица и кречење око прозора/врата са унутрашње стране зида.

1) Спољна столарија са следећим минималним техничким карактеристикама (U-коефицијент пролаза топлоте),

- U≤ 1.3 W/m2К за комплетан прoзор (када је атест рађен за цео склоп стакла и рама) ,

- U≤ 1.3 W/m2К за остакљење прозора и балконских врата (када је атест рађен за транспарент површине),

- U≤ 1.3 W/m2К за профиле прозора и балконских врата (када је атест рађен за рам) и

- U≤ 1.6 W/m2К за врата ка негрејаним просторима.

Наведени услови за коефицијенте пролаза топлоте важе осим у случају да је условима завода за заштиту споменика културе, или неког другог надлежног органа, прописано другачије.

**2) Постављања термичке изолације спољних зидова, подова на тлу и осталих делова термичког омотача према негрејаном простору**

Овом мером је неопходно испунити следећи критеријум енергетске ефикасности:

* минимална дебљина термичке изолације на спољним зидовима мора износити 10 cm, осим уколико не постоји техничка могућност да се постави та дебљина изолације.
* Наведени услов за минималну дебљину изолације важи осим у случају да је условима завода за заштиту споменика културе, или неког другог надлежног органа, прописано другачије;

**3) Постављања термичке изолације испод кровног покривача или таванице**

У оквиру ове мере могуће је извршити и уградњу и набавку минералне вуне за топлотну изолацију крова или таванице изнад грејаног простора. Ова мера може обухватити, у случају да је оштећен кровни покривач и хидроизолациони кровни систем, и грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

Овом мером је неопходно испунити следећи критеријум енергетске ефикасности:

* минимална дебљина топлотне изолације крова или таванице изнад грејаног простора мора износити 20 cm, осим ако не постоји техничка могућност да се постави та дебљина изолације.
* Наведени услов за минималну дебљину изолације важи осим у случају да је условима завода за заштиту споменика културе, или неког другог надлежног органа, прописано другачије;

**4) Замена постојећег грејача простора на чврсто гориво (котао или пећ) ефикаснијим котлом на гас**

У оквиру ове мере могуће је извршити набавку и инсталацију котлова на природни гас, грејача простора, или замена постојећег грејача простора (котао или пећ) ефикаснијим за породичне куће.

Овом мером је неопходно испунити следећи критеријум енергетске ефикасности:

* минимални степен корисности котла (грејача простора) који користи природни гас мора бити 90%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл.

НАПОМЕНА:

\* Могуће је извршити замену постојећег котла на природан гас који је уграђен у периоду дужем од 15 година од дана објављивања овог Јавног позива. Замена може бити извршена искључиво набавком и инсталацијом кондензационог котла на природни гас са минималним степеном корисности једнаким 100%.

\*\*Не субвенционише се израда пројекта и извођење радова на гасној инсталацији

**5) Замена постојећег грејача простора на чврсто гориво (котао или пећ) ефикаснијим котлом на биомасу**

У оквиру ове мере могуће је извршити набавку и монтажу котла на биомасу (дрвни пелет, брикет и сечка).

Овом мером је неопходно испунити следећи критеријум енергетске ефикасности:

* минимални степен корисности котла на биомасу (грејач простора) (дрвни пелет, брикет, сечка) мора бити 85%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и сл.

**6) Уградња топлотних пумпи**

У оквиру ове мере могуће је извршити набавку и уградњу топлотне пумпе: топлотне пумпе ваздух-ваздух; топлотне пумпе ваздух-вода или топлотне пумпе земља-вода (са хоризонталним колекторима или са геосондама).

Овом мером је неопходно испунити следећи критеријум енергетске ефикасности:

* минимални SCOP (сезонски коефицијент грејања) према извору топлотне енергије треба да износи:

- Ваздух, више од 3,4;

- Земља, више од 4,0;

- Вода, више од 4,5.

* У случају када не постоји сертификат којим се доказује вредност SCOP, потребно је доставити сертификате за вредности коефицијента грејања за COP( -7°C ), COP( +2°C ) и COP( +7°C ) за спољашње температуре -7°C, +2°C и +7°C.  Тада се SCOP израчунава по формули: SCOP = 0,3 \*  COP( -7°C ) + 0,4 \* COP( +2°C ) + 0,3 \* COP( +7°C ).

Овако добијена вредност се упоређује са наведеним минималним вредностима SCOP.

**7) Замена постојеће или уградња нове цевне мреже, грејних тела и пратећег прибора**

Ова мера се састоји од (i) уградње електронски регулисаних циркулаторних пумпи, (ii) замене и изолације цевне мреже, (iii) замене радијатора, (iv) опремање система грејања регулацијом и контролним уређајима (балансних вентила, разделника, регулатора протока) и, (v) уређаја за мерење топлоте, као што су калориметри. Обавезна је уградња термостатских вентила на грејним телима. Овом мером може бити обухваћена фреонска инсталације „мулти-сплит“ система са директном експанзијом, ако се врши у комбинацији са мером из става 1, тачка 6) тј. уградњом топлотне пумпе ваздух-ваздух.

**Напомена:** Ова мера се може применити само заједно са мером замене постојећег грејача простора (котла или пећи) ефикаснијим, из става 1, тачка 4) или 5) или 6) овог одељка.

**8) Уградња соларних колектора у инсталацију за централну припрему потрошне топле воде.**

**9) Уградња соларних панела и пратеће инсталације за производњу електричне енергије , уградњa двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

**10) Израда техничке документације у складу са Законом о планирању и изградњи који спроводи општинска служба за урбанизам и грађевинске послове (навести за које мере је потребна израда техничке документација за одобрење за извођење радова и која врста документација).**

За сваку од мера енергетске санације ограничена су максимална укупна средства подстицаја, а крајњи корисник је дужан да обезбеди разлику до пуног износа укупне вредности појединачног пројекта. Износ максималних укупних средстава по појединачним мерама биће одређен у јавном позиву за крајње кориснике (домаћинства).

Крајњи корисници ће имати право да се пријаве за: „Једну или две појединачне мере“ или за „Пакет“ који обухвата више мера енергетске санације.

Област енергетске ефикасности у зградарству регулисана је Законом о планирању и изградњи и пратећим правилницима.

**II**

У осталом делу, Јавни позив за избор директтних корисника ( привредних субјеката) за реализацију мера енергетске санације породичних кућа и станова на територији општине Нова Варош у 2025.години, остаје исти.

**ПРЕДСЕДНИК ОПШТИНСКОГ ВЕЋА**

**ОПШТИНЕ НОВА ВАРОШ**

***Бранко Бјелић***